قافقاز حرکاتی‌نین، بؤیوک تورپاق و بۇ سبب‌دن پرئستیژ ایتکی‌سینه اوشرایان عثمانلی دؤولتی‌نین اعتبارینی یئنی‌دن یوکسلدجیینی دوشونن انور پاشا بؤلگه‌دکی قتلقیامالری دایان‌دیرماق و قافقازدا روس‌لارا قارشی بیترف بیر بؤلگه تشکیل ائتمک اۆچون حرکته کئچدی و قافقاز حرکاتی اۆچون گنج، انرژی‌لی، دینامیک، اؤز دوشونجه‌سینی قاورایان و بونو تطبیق ائده بیله‌جک ظابط‌لرله گؤروشمه‌یه باشلادی. قافقاز حرکاتی اۆچون ایلک اؤنجه آلبای کازیم قارابکیر بی ایله گؤروشدو. آنجاق کازیم بی او آرالاردا ارزوروم و اطرافی‌نین آزاد ائدیلمه‌سی اۆچون چالیشدیشینی بیل‌دیره‌رک، بۇ وظیفه‌دن افوینی ایسته‌دی. کازیم بی ارزورومون قورتاریلماسین‌دان سوْنرا قافقاز تشکیلاتی کومان‌دان‌لیغی وظیفه‌سینی آلماغا حاضر اوْلدوشونو بیلدیردی. آنجاق انور پاشا آرادان کئچه‌جک زامانین بوشا گئتممه‌سی اۆچون تئز قرار وئرمک مجبوریتینده اوْلدوغونو، بۇ وظیفه‌یه اؤگئی قارداشی یاربای نورو بیین تعیین اولوندوغونو، اگر ایسترسه قوزئی قافقازدا وظیفه وئره بیلجیینی بیلدیردی. آلبای کازیم بی یاربای‌لیق‌دان گئنئرال-لئیتئنانت روتبه‌سینه یوکسلدیلن نورو بیین امرینده چالیشاجاغینی اؤیره‌نینجه بۇ وظیفه‌دن افوینی ایسته‌دی.